Göteborgin satama Ruotsissa  
Göteborgin satama RuotsissaGöteborgin satamaGöteborgin sataman sijainti
Matkustajalauttoja Göteborgin sisemmällä satama-alueella
Göteborgin sataman öljyterminaalia
Göteborgin satamaa
Matkustajalautta Princess of Scandinavia satamassa
Göteborgin kuivatelakkaa
**Göteborgin satama** (ruots. *Göteborgs hamn*, engl. *Port of Gothenburg*, LOCODE: SE GOT (satama-alueille on omia koodeja)) on Kattegatin merialueen itärannalla Göteborgin kaupungissa sijaitseva Ruotsin suurin ja Bergenin sataman jälkeen tonnimääräisesti Pohjoismaiden toiseksi suurin satama. Noin puolet Ruotsin konttiliikenteestä kulkee Göteborgin kautta.

Ulompi ja sisempi satama
------------------------

Satama koostuu ulommasta ja sisemmästä satama-alueesta. Kattegatin itärannan puoleinen merisatama muodostaa sataman ulomman osan; sieltä löytyy esimerkiksi öljyterminaali. Sisemmät satama-alueet sijoittuvat Göteborgin keskustan läpi kulkevan Götajoen varrelle; alue palvelee esimerkiksi matkustajaliikennettä. Osa Göteborgin ulkosatamasta muodostaa vapaasataman, eli sillä on kansallisen tullivyöhykkeen ulkopuolinen vapaa-alue.

Satama-alue siis jakautuu useaan osaan. Näitä ovat muiden muassa Göteborg-Frihamnen (LOCODE: SE GO4), Göteborg-Fiskhamnen (LOCODE: SE GO2), Göteborg-Lundbyhamnen (LOCODE: SE GO3) ja Göteborg-Ringökajen (LOCODE: SE GO5).

Rahdin määrä
------------

Konttiliikenteessä satama kuuluu koko Itämeren alueen suurimpiin Pietarin suursataman ja Gdańskin sataman ohella. Rahtitonneina mitattuna sen edellä on Pohjoismaisista satamista Bergenin satama ja Itämeren satamista Primorskin öljysatama, Pietarin suursatama ja 2012 lähtien Ust-Lugan satama.

**Göteborgin sataman vuosittainen liikennemäärä:**  


| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- | --- | --- | --- |
| matkustajat (milj.) |  |  |  |  |  |  |  | 1,739 | 1,699 | 1,674 | 1,692 | 1,821 |
| kontit (TEU) | 665 869 | 735 847 | 787 705 | 820 394 | 838 452 | 862 232 | 817 615 | 879 611 | 886 781 | 900 000 | 858 000 | 837 000 |
| miljoonaa tonnia | 33,3 | 36,9 | 37,1 | 40,7 | 41,1 | 43,3 | 38,9 | 44,3 | 41,3 | 42,0 | 38,9 (37,9) | 37,1 |

Huomaa, että edellä luetellut rahtimäärät pohjautuvat useaan eri tilastolähteeseen (2003–2008, 2009, 2010–2013), jotka eivät välttämättä ole täysin vertailukelpoisia.

Lähteet
-------

1. 1 2 3 4 5  United Nations Code for Trade and Transport Locations (UN/LOCODE) (YK:n koodi kauppa- ja liikennepaikoille (UN/LOCODE)) unece.org. Viitattu 3.3.2013. (venäjäksi)
2. ↑  Selvitys ja tiekartta Vuosaaren sataman työkoneliikenteen päästövähennyksille (PDF) (s. 14)  25.3.2021. Helsingin kaupunki. Viitattu 23.2.2023.
3. 1 2  Riksintresset Göteborgs Hamn (pdf) (Gods och passagerarstatistik 2003-2008, sida 20/48) *Rapport 2009:67, ISSN 1403-168X*. Länsstyrelsen Västra Götalands län, www.lansstyrelsen.se/vastragotaland.  Arkistoitu 3.4.2013. Viitattu 12.10.2012. (ruotsiksi)
4. 1 2  Sjötrafik 2009, helår - Shipping goods 2009 - Statistik - 2010:5 (pdf) (Tabell 1: De största svenska hamnarna efter hanterad godsmängd 2009, sida 11)  8.6.2010. Trafikanalys, Sveriges officiella statistik. Viitattu 12.10.2012. (ruotsiksi)
5. 1 2  Volymer och godsflöde i Göteborgs Hamn  14.3.2014 (päivitetty). Göteborgs hamn, goteborgshamn.se.  Arkistoitu 14.9.2013. Viitattu 13.6.2014 (esillä vuoden 2010–1013 tilastot). (ruotsiksi)
6. ↑  Maritime traffic in European ports: Sweden - Gothenburg (Breakdown of goods loaded/discharged since 1980) Flemish Port Commission & Götheborg Hamn AB - Sweden, serv.be.  Arkistoitu 12.12.2012. Viitattu 16.12.2012. (englanniksi)
7. 1 2  Rise in car exports through the Port of Gothenburg  28.1.2015. Göteborgs hamn, goteborgshamn.se.  Arkistoitu 2.4.2015. Viitattu 1.3.2015. (ruotsiksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Göteborgin satama**.
* Sataman kotisivut (Arkistoitu – Internet Archive) (ruotsiksi) (englanniksi) (goteborgshamn.se)
* Göteborgin satama on edelläkävijä (Kauppalehti 7.5.2012) (digipaper.fi)